open-index/open-wikipedia-markdown huggingface dataset:
आपातकाल

**आपातकाल** एक तात्कालिक, अप्रत्याशित और आमतौर पर खतरनाक स्थिति है, जो स्वास्थ्य, जीवन, संपत्ति या पर्यावरण के लिए तुरंत जोखिम पैदा करती है और तत्काल कार्रवाई की आवश्यकता होती है। अधिकांश आपातकालीन स्थितियों में स्थिति को बिगड़ने से रोकने के लिए त्वरित हस्तक्षेप आवश्यक होता है, हालांकि कुछ मामलों में केवल परिणाम की देखभाल संभव होती है।  

## आपातकाल की परिभाषा
किसी घटना को आपातकाल माना जाता है यदि:
* यह जीवन, स्वास्थ्य, संपत्ति या पर्यावरण के लिए तुरंत खतरा उत्पन्न करती है  
* यह पहले ही जीवन, स्वास्थ्य या संपत्ति को नुकसान पहुँचा चुकी है  
* इसके तेज़ी से बढ़ने की संभावना हो और यह तत्काल खतरा उत्पन्न कर सकती हो  

## आपातकाल के प्रकार
### जीवन के लिए खतरा
इसमें मेडिकल आपातकाल जैसे हृदयाघात, स्ट्रोक, कार्डियक अरेस्ट और शारीरिक आघात शामिल हैं। बड़े पैमाने पर आपदा जैसे तूफ़ान, बाढ़, भूकंप और संक्रामक रोग भी शामिल हैं।  

### स्वास्थ्य के लिए खतरा
कुछ आपातकाल जीवन को तुरंत खतरे में नहीं डालते, लेकिन स्वास्थ्य और भलाई पर गंभीर प्रभाव डाल सकते हैं, जैसे हड्डी टूटना।  

### पर्यावरण के लिए खतरा
कुछ आपातकाल सीधे जीवन, स्वास्थ्य या संपत्ति को प्रभावित नहीं करते, लेकिन प्राकृतिक पर्यावरण और जीव-जंतु पर असर डाल सकते हैं, जैसे वन अग्नि या तटीय तेल रिसाव।  

## आपातकालीन एजेंसियाँ
मुख्य रूप से तीन कोर एजेंसियाँ होती हैं:
* **[[पुलिस]]** – अपराध-संबंधी आपातकाल  
* **अग्निशमन** – आग और बचाव कार्य  
* **[[एम्बुलेंस]]** – चिकित्सा आपातकाल  

विशेष एजेंसियाँ: बम निवारण, खोज और बचाव, हानिकारक पदार्थ संचालन।  

## आपातकालीन नंबर
देशानुसार अलग-अलग आपातकालीन नंबर होते हैं, जैसे:  
* 9-1-1 – अमेरिका
* 999 – यूके
* 1-1-2 – यूरोप
* 000 – ऑस्ट्रेलिया  

मोबाइल फोन पर ये नंबर कीबोर्ड लॉक या बिना SIM कार्ड के भी काम करते हैं।  

## आपातकाल प्रबंधन
आपातकाल प्रबंधन में मुख्य चरण:
# **तैयारी** – पूर्व योजना और संसाधन आवंटन  
# **प्रतिक्रिया** – योजना के अनुसार कार्यान्वयन  
# **सुधार** – घटना के बाद सहायता और मानसिक स्वास्थ्य समर्थन  
# **निवारण** – भविष्य में पुनरावृत्ति रोकने के उपाय  

## आपातकालीन कार्रवाई के सिद्धांत
मुख्य सिद्धांत: **खतरे का मूल्यांकन** – खुद को या अन्य को अतिरिक्त खतरे में डालने से बचना।  

## देखे गए भी
* प्राथमिक चिकित्सा  
* प्राकृतिक आपदा  
* SWAT

## सन्दर्भ
पाकना

**पाकना**, (कृपया इसे पकाना ना समझें) मीठे व्यंजनों को तैयार करने की एक विधि है। किसी वस्तु को पाकने के लिए उसे चीनी या गुड़ की चाशनी में पका कर उस पर चीनी अथवा गुड़ की एक परत चढ़ाई जाती है। पाकने की विधि का उपयोग कर शक्कर पारे, मीठी मठरी, गुझिया आदि व्यंजन तैयार किए जाते हैं। 

## सन्दर्भ

श्रेणी:खानपान
प्रेस विज्ञप्ति

**प्रेस विज्ञप्ति** (प्रेस रिलीज)  सरकारी आलेख का एक महत्वपूर्ण प्रकार है । जब सरकार के किसी विभाग के द्वारा अपने निर्णय को विस्तार से जनता के बीच प्रसारित करना होता है, तो इसके लिए वह विभाग सूचना के आलेख को तैयार कर पत्र प्रकाशन संस्थान के संपादक को पत्र मे प्रकाशित करने के लिए प्रेषित कर देता है। प्रकाशन संस्थान के द्वारा इस आलेख का प्रकाशन हू-ब-हू बिना किसी संशोधन के प्रकाशित किया जाता है । इस आलेख को प्रेस विज्ञप्ति कहते है।

## इन्हें भी देखें
* पत्र सूचना कार्यालय

## बाहरी कड़ियाँ
* सफल प्रेस विज्ञप्ति लिखें
* पत्रकारिता सींखें (अर्जुन के तीर)
*प्रेस विज्ञप्ति लिखे 

श्रेणी:पत्रकारिता
श्रेणी:लोक संबंध
शेर्लोटस वेब २: विल्बरस ग्रेट एडवेंचर

***शेर्लोटस वेब २: विल्बरस ग्रेट एडवेंचर*** () २००३ की एक सिधा डीवीडी के लिए बनी एनीमेटेड फिल्म है और १९७३ की फ़िल्म *[[शेर्लोटस वेब (1973 फ़िल्म)|शेर्लोटस वेब]]* के लिए अगली कड़ी है। यह पैरामाउंट पिक्चर्स, यूनिवर्सल पिक्चर्स और निकोलोडियन द्वारा निर्मित फ़िल्म है।

## आवाज़
* जुलिया डफ़ी - शेर्लोट।
* डेविड बेरॉन - विल्बर।
* चार्ल्स ऐडलर - टेम्प्लिटॉन्स और लर्वी।
* अमैंडा बेन्स - नेली।
* डॉन लेविस - बेसी।
* मारिया बैमफ़ोर्ड - अरानिया।

## सन्दर्भ

## बाहरी कड़ियाँ
* 
* 
* 

श्रेणी:2003 की फ़िल्में
श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:एनीमेटेड फ़िल्में
ढाल ज्वालामुखी

thumb|right|200px|एक परिपक्व ढाल ज्वालामुखी में लावा प्रवाह की कई परतों को दिखाता, ढाल ज्वालामुखी का एक आरेख।**बेसाल्ट प्रवाह को छोड़कर पृथ्वी पर पाये जाने वाले सभी ज्वालामुखीयों मे शील्ड ज्वालामुखी सबसे विशाल है। ढाल ज्वालामुखी** जिसे **शील्ड ज्वालामुखी**, भी कहा जाता है, ज्वालामुखियों का एक प्रकार है। इन ज्वालामुखियों का निर्माण आमतौर पर लगभग पूरी तरह से तरल लावा प्रवाह के द्वारा होता है। इन ज्वालामुखियों का यह विशिष्ट नाम इसलिए पड़ा है क्योंकि, देखने में यह किसी योद्धा की ढाल के समान प्रतीत होते हैं, यानि एक ढाल के समान इनका आकार बड़ा और पार्श्व ऊँचाई कम होती है। इन ज्वालामुखियों के द्वारा उद्गारित अत्यधिक तरल लावा, जो कि अन्य अधिक विस्फोटक ज्वालामुखियों से निकले लावे की तुलना में अधिक दूर तक बहता है और लावे की एक व्यापक चादर का निर्माण कर, किसी ढाल ज्वालामुखी को इसका यह विशिष्ट रूप का प्रदान करता है। हवाई ज्वालामुखी भी इसका उदाहरण है। 

## सन्दर्भ

श्रेणी:ज्वालामुखी
ज्वलखण्डाश्मि पदार्थ

**ज्वलखण्डाश्मि चट्टान** या **ज्वलखण्डाश्मि पदार्थ**, पूर्ण अथवा मुख्य रूप से ज्वालामुखीय पदार्थों से निर्मित खण्डमय चट्टानें हैं। यह ज्वालामुखीय पदार्थ हवा या पानी की यांत्रिक क्रिया के द्वारा द्वारा एक स्थान से दूसरे स्थान पर पहुँच कर फिर से घनीभूत हो जाते हैं।
 
## सन्दर्भ

श्रेणी:ज्वालामुखी
आयनकारी विकिरण

200px|right|thumb|आयनकारी विकिरण के खतरे का नया प्रतीक
**आयनकारी विकिरण** (Ionizing radiation) उन कणों या विद्युतचुम्बकीय तरंगों को कहते हैं जिनमें इतनी उर्जा होती है कि वे जिन परमाणुओं या अणुओं से टकराते हैं उनसे एलेक्ट्रॉन निकालकर उन्हें आयनित कर देते हैं। इस प्रकार मुक्त रेडिकल (free radicals) बनते हैं जो रासायनिक क्रिया की दृष्टि से विशेष रूप से दक्ष होते हैं। इनका स्वास्थ्य पर अत्यन्त भयानक प्रभाव हो सकता है। कुछ स्थितियों में ये लाभकारी भी होते हैं।

## इन्हें भी देखें
* गैर आयनकारी विकिरण (Non Ionising radiation)

## बाहरी कड़ियाँ
* परमाणु विकिरण और भ्रांतियां
* The Nuclear Regulatory Commission regulates most commercial radiation sources and non-medical exposures in the US:
* NLM Hazardous Substances Databank &ndash; Ionizing Radiation
* United Nations Scientific Committee on the Effects of Atomic Radiation 2000 Report Volume 1: Sources, Volume 2: Effects
* Beginners Guide to Ionising Radiation Measurement
* Radiation Risk Calculator Calculate cancer risk from CT scans and xrays.
* Health Physics Society Public Education Website
* Oak Ridge Reservation Basic Radiation Facts

श्रेणी:रेडियोधर्मिता
श्रेणी:कैंसरजनक
श्रेणी:रेडियोजीवविज्ञान
श्रेणी:विकिरण का स्वास्थ्य पर प्रभाव
श्रेणी:रेडियोलॉजी
नाभिकीय एवं विकिरण दुर्घटनाएँ

अन्तरराष्ट्रीय परमाणु उर्जा एजेंसी द्वारा **नाभिकीय एवं विकिरण दुर्घटना** की निम्नलिखित परिभाषा दी गयी है -
: "ऐसी घटना जिसका लोगों के उपर या पर्यावरण के उपर उल्लेखनीय प्रभाव पड़ा हो। उदाहरण के लिये लोगों पर घातक प्रभाव; रिएक्टर की कोर पिघल गयी हो आदि। सन् १९८६ की चर्नोबिल परमाणु दुर्घटना एक ऐसी ही दुर्घटना थी।

## बाहरी कड़ियाँ
* U.S. Nuclear Accidents (lutins.org) most comprehensive online list of incidents involving U.S. nuclear facilities and vessels, 1950–present
* US Nuclear Regulatory Commission (NRC) website with search function and electronic public reading room
* International Atomic Energy Agency website with extensive online library
* Nuclear Disasters - slideshow by *[[Life magazine]]*
* Canada's Nuclear Safety Commission (CNSC)
* Chernobyl Children's Project International
* Concerned Citizens for Nuclear Safety Detailed articles on nuclear watchdog activities in the US
* World Nuclear Association: Radiation Doses Background on ionizing radiation and doses
* Canadian Centre for Occupational Health & Safety More information on radiation units and doses.
* Radiological Incidents Database Extensive, well-referenced list of radiological incidents
* A Review of Criticality Accidents
* Nuclear Files.org List of nuclear accidents
* Annotated bibliography for civilian nuclear accidents from the Alsos Digital Library for Nuclear Issues
* Critical Hour: Three Mile Island, The Nuclear Legacy, And National Security. Albert J. Fritsch, Arthur H. Purcell, and Mary Byrd Davis (2005)। Updated edition, June 2006

*
*
श्रेणी:रेडियोसक्रियता
रेल कोच कारखाना

**रेल कोच कारखाना**, कपूरथला की स्थापना सन् १९८६ में हुई। यह भारतीय रेल का दूसरा रेल कोच कारखाना है। अब तक यहाँ ५१ प्रकार के कुल लगभग १६००० यात्री डिब्बों का निर्माण् अकिया जा चुका है।

## बाहरी कड़ियाँ
* '''रेल कोच कारखाना''' का जालघर 

श्रेणी:भारत की रेलवे कंपनियां
श्रेणी:कपूरथला ज़िला
सवारी डिब्बा कारखाना, चेन्नई

**इंटीग्रल कोच फैक्ट्री** या **सवारी डिब्बा कारखाना** (Integral Coach Factory) चेन्नै में स्थित है। इसकी स्थापना सन् १९५२ में की गयी थी। यहाँ मुख्यतः रेल के डिब्बे बनाये जाते हैं।

## बाहरी कड़ियाँ
* Integral Coach Factory's Official Website
* '''सवारी डिब्बा कारखाना, चेन्नै''' का पुराना जालघर

श्रेणी:चेन्नै
श्रेणी:भारत की रेलवे कंपनियां
संविदा श्रम (विनियमन एवं उन्‍मूलन), अधिनियम 1970

संविदा श्रम (विनियमन एवं उन्‍मूलन), अधिनियम का उद्देश्‍य संविदा श्रम के नियोजन को विनियमित करना है ताकि इसे काम की स्थितियों और कुछ अन्‍य लाभों के संदर्भ में सीधे नियोजन श्रम-शक्ति के समकक्ष लाया जा सके। संविदा श्रम का अर्थ है प्रयोक्‍ता उद्यमों के लिए ठेकेदार द्वारा काम में लगाए गए कामगार। ये कामगार आमतौर पर कृषि प्रचालनों, बागानी, निर्माण उद्योग, पत्तन और गोदी ऑयल फील्‍ड कारखानों, रेलवे, नौवहन, एयरलाइनों, सड़क परिवहन इत्‍यादि में लगाए जाते हैं।

यह अधिनियम ऐसी प्रत्‍येक स्‍थापना/ठेकेदार पर लागू होता है जो संविदा श्रम के रूप में बीस या अधिक कामगार नियोजित करता है या जहां पिछले 12 महीनों में किसी भी दिन बीस या अधिक कामगार नियोजित किए गए थे। प्रत्‍येक स्‍थापना और ठेकेदार को, जिस पर यह अधिनियम लागू होता है, संविदा श्रम करवाने के लिए लाइसेंस प्राप्‍त करेन हेतु स्‍वयं को पंजीकृत कराना होगा।

संविदा कामगारों के हितों की मज़दूरी, काम के घण्‍टे, कल्‍याण, स्‍वास्‍थ्‍य और सामाजिक सुरक्षा के संदर्भ में रक्षा की जाती है। संविदा श्रम को दी जाने वाली सुविधाआं में शामिल हैं- कैंटीन, विश्राम गृह, प्रथम उपचार सुविधाएं और कार्य-स्‍थल पर अन्‍य बुनियादी आवश्‍यकताएं जैसे पेय जल इत्‍यादि। मज़दूरी की अदायगी और अन्‍य लाभ सुनिश्चित करने की जिम्‍मेदारी मुख्‍यालय ठेकेदार की होती है और उसके न होने पर मुख्‍य नियोक्‍ता की होती है।

यह अधिनियम केन्‍द्र और राज्‍य सरकारों दोनों द्वारा कार्यान्वित किया जाता है। केन्‍द्र सरकार को अधि‍कार क्षेत्र में रेलवे-बैंक, खानों इत्‍यादि जैसी स्‍थापना हैं और राज्‍य सरकारों को उस राज्‍य में स्थित यूनिटों पर न्‍यायाधिकार प्राप्‍त है। केन्‍द्रीय क्षेत्र में, मुख्‍य श्रम आयुक्‍त (केन्‍द्रीय) की अध्‍यक्षता में केन्‍द्रीय औद्योगिक संबंध तंत्र (सीआईआरएम) और उनके अधिकारियों को अधिनियम के प्रावधानों तथा उसके तहत बनाए गए नियमों का प्रवर्तन करने की जिम्‍मेदारी सौंपी गई है।

संविदा श्रम के लाभ के लिए अधिनियम के तहत किए गए विनियामक उपायों के अलावा, अधिनियम के तहत *उपयुक्‍त सरकार* को सरकारी राजपत्र में अधिसूचना के ज़रिए प्राधिकृत किया जा सकता है जैसा भी मामला हो, कि वह किसी प्रक्रिया, प्रचालन या अन्‍य कार्य में किसी स्‍थापना में संविदा श्रम के नियोजन को प्रतिबंधित कर सकती है।

श्रेणी:भारत के अधिनियम
हैवी इंजीनियरिंग कार्पोरेशन

**हैवी इंजीनियरिंग कार्पोरेशन लि.** (Heavy Engineering Corporation) भारत का सार्वजनिक क्षेत्र का एक उपक्रम है। यह राँची के निकट हटिया के पास स्थित है।

इसे सबसे बड़े एकीकृत इंजीनियरिंग औद्योगिक कॉम्प्लेक्स के साथ उत्कृष्ट अभिकल्प, इंजीनियरिंग तथा उत्पादन सुविधा के आधार के रूप में वर्ष 1958 में स्थापित किया गया। कम्पनी में कास्टिंग और फोर्जिंग, फोर्जिंग, फैब्रिकेशन, मशीनिंग, असेम्बली, तथा परीक्षण आदि समस्त सुविधाएं एक ही स्थान पर उपलब्ध हैं जो सशक्त डिजाईन - इंजीनियरिंग तथा टेक्नॉलाजी टीम द्वारा संचालित होती है।

## उत्पाद
* स्टील सेक्टर
* खनन सेक्टर
* क्रशिंग उपस्कर
* खनिज प्रोसेसिंग
* क्रेन
* कास्टिंग & फोर्जिंग्स
* टर्न-की परियोजनाएं
* मशीन टूल्स

## प्रमुख योग्यताएँ
* ई.ओ.टी. क्रेन डिजाइन, उत्पादन तथा कमीशनिंग
* विभिन्न स्टील संयंत्र उपस्कर एवं घटक: कोक ओवेन, ब्लॉस्ट भट्ठी, सिटर संयंत्र, कन्वन्टर, रोलिंग मिल, पिग कास्टर, काँटिन्यूअस कास्टर, फोर्ज्ड रोल्स, स्लैग कप्स, लेडिल्स हेवी कास्टिंग्स तथा फोर्जिंग्स
* एक्सकेवेटर्स (5 & 10 क्यू.मी.), 24 क्यू.मी. ड्रैगलाईन, क्रशर्स, वैगन टिपलर, वैगन पुशर, एप्रोन फीडर
* सी.एन.सी. मशीन उपकरण
* विशेष उद्देश्य हेतु रेलवे मशीन टूल्स
* थोक सामग्री प्रबन्धन की टर्न-की परियोजनाओं का क्रियान्वयन
* अंतरिक्ष परियोजनाओं के लिए लाँच पैड तथा उपस्कर
* नीतीगत उपयोग/प्रयोग हेतु विशेष स्टील का विकास

## इकाईयाँ
### भारी मशीन उत्पादन संयन्त्र (एचएमबीपी)
संयंत्र 5,70,000 वर्ग मी. का सुरक्षित क्षेत्र है जिसका जमीनी क्षेत्र लगभग 2,00,000 वर्ग मी. है। यह भारी मशीनरी और शीर्ष गुणवत्ता के उपकरणों का विनिर्माण के लिए अच्छी तरह से परिष्कृत मशीन टूल और उपकरणों से सुसज्जित है। यह इस्पात संयंत्र, खनन के लिए, खनिज प्रसंस्करण, क्रशर्स, सामग्री प्रहस्तन, क्रेन्स, ऊर्जा, सीमेंट, एल्युमिनियम, अंतरिक्ष अनुसंधान, परमाणु ऊर्जा आदि के डिजाइन और उपकरणों और घटकों के विनिर्माण में लगी हुई है।

### फाऊंड्री फोर्ज संयंत्र (एफएफपी)
यह भारत का सबसे बड़ा तथा दुनिया में अपनी तरह का सबसे बड़ा फोर्जिंग और फाउण्ड्री संयंत्र है। संयंत्र का क्षेत्र 13,16,930 वर्ग मी. का है जिसमें 76,000 टन की संस्थापित मशीनरी तथा विभिन्न परिचालनों को प्रभावी ढंग से किया जाता है। यह संयंत्र एचईसी के लिए विभिन्न भारी कास्टिंग और फोर्जिंग और इस्पात संयंत्र, रक्षा, ऊर्जा, परमाणु ऊर्जा आदि से संबंधित उपकरणों के निर्माण के लिए है। यह इस्पात संयंत्रों के लिए फोर्ज्ड रोल्स, रेलवे लोको के लिए क्रैंक शाफ्ट आदि का निर्माता है।

### भारी मशीन टूल्स संयंत्र (एचएमटीपी)
मैसर्स स्कोडाएक्स्पोर्ट चेकोस्लोवाकिया के साथ सहयोग में स्थापित एचएमटीपी देश का सबसे आधुनिक तथा परिष्कृत संयंत्र है जो भारी श्रेणियों की मशीन टूल्स का उत्पादन करता है। संयंत्र 2,13,500 वर्ग मी. क्षेत्र में स्थापित है। यह रेलवे, रक्षा, आयुध कारखानों, एचएएल, अंतरिक्ष और अन्य रणनीतिक क्षेत्रों के लिए मध्यम और भारी एवं सशक्त सीएनसी और परंपरागत मशीन टूल्स डिजाइन और विनिर्माण करता है।

### परियोजना विभाग
थोक सामग्री से संबंधित हैंडलिंग, इस्पात संयंत्र परियोजनाओं, सीमेंट संयंत्र और अन्य क्षेत्रों से सम्बन्धित डिजाइन, इंजीनियरिंग और टर्न-की परियोजनाओं के निष्पादन के लिए।

## बाहरी कड़ियाँ
* '''हैवी इंजीनियरिंग कार्पोरेशन''' का जालघर

श्रेणी:भारत की इंजीनियरी कम्पनियाँ
श्रेणी:राँची
मिश्रित ज्वालामुखी

thumb|मिश्रित ज्वालामुखी
thumb|मिश्रित ज्वालामुखी की खड़ी काट
[thumb|[फुजी पर्वत, एक सक्रिय मिश्रित ज्वालामुखी है इसका अंतिम उद्गार 1707–08 में हुआ था]]
**मिश्रित ज्वालामुखी**, एक लंबा, शंक्वाकार ज्वालामुखी होता है, जिसका निर्माण जम कर ठोस हुए लावा, टेफ्रा, कुस्रन और ज्वालामुखीय राख की कई परतों (स्तर) द्वारा होता है। मिश्रित ज्वालामुखी को ऐसा इसलिए कहा जाता है क्योंकि, इनकी रचना ज्वालामुखीय उद्गार के समय निकले मिश्रित पदार्थों के विभिन्न स्तरों पर घनीभूत होने के फलस्वरूप होती है। ढाल ज्वालामुखी के विपरीत, तीखी ढलान और समय समय पर होने वाले विस्फोटक उद्गार इनकी विशेषतायें है। इन ज्वालामुखियों से निकला लावा, ढाल ज्वालामुखी से निकले लावे की तुलना में अधिक श्यान (गाढ़ा और चिपचिपा) होता है और आमतौर पर उद्गार के पश्चात दूर तक बहने से पहले ही ठंडा हो जाता है। इनके लावे की रचना करने वाला मैग्मा अक्सर फेल्सिक होता है जिसमें, सिलिका की मात्रा उच्च से लेकर मध्य स्तर तक की होती है और कम श्यानता वाले मैफिक मैग्मा की मात्रा कम होती है। फेल्सिक लावा का व्यापक (दूर तक) प्रवाह असामान्य है, लेकिन फिर भी इसे 15 किमी (9.3 मील) तक बहते देखा गया है।

ढाल ज्वालामुखी (जो कम मिलते हैं) के विपरीत यह ज्वालामुखियों का सबसे सामान्य प्रकार हैं। दो प्रसिद्ध मिश्रित ज्वालामुखियों में से पहला क्राकाटोआ है, जिसको उसके 1883 के उद्गार के लिए जाना जाता है जबकि, दूसरा विसुवियस है जिसके उद्गार के कारण 79 ईस्वी में पॉम्पेई और हरकुलेनियम नामक दो इतालवी शहर पूरी तरह से नष्ट हो गये थे। 

## इन्हें भी देखें
* नाब्रो ज्वालामुखी

## सन्दर्भ

श्रेणी:ज्वालामुखी
श्रेणी:भू-आकृति विज्ञान
जालौन

**जालौन** (Jalaun) भारत के उत्तर प्रदेश राज्य के जालौन ज़िले में स्थित एक नगर और नगरपालिका है। साथ ही जालौन एक जनपद है जिसका प्रशासनिक मुख्यालय उरई में स्थित है।।

## विवरण
गंगा के जलोढ़ मैदानों पर "४,५६५ किलोमीटर" क्षेत्रफल में फैला जालौन ज़िला उत्तर में यमुना नदी द्वारा सीमाबद्ध है। बेतवा प्रणाली सिंचाई हेतु पानी उपलब्ध कराती है। जालौन की फ़सलों में गेहूँ,चना ,धान व सरसों शामिल हैं। कालपी नगर के समीप बबूल के वृक्षों के बाग़ान हैं। "जालौन" का प्रशासनिक मुख्यालय "उरई" है। उरई के गुलाबजामुन बहुत प्रसिद्ध है। उरई जो लखनऊ से १७८ किलोमीटर दक्षिण-पश्चिम में स्थित है, जो कि सड़क व रेलवे लाइन से जुड़ा है। कानपुर तथा झांसी के मध्य में उरई रेलवे स्टेशन सबसे बड़ा स्टेशन है। जालौन जिले में कुल ५ तहसीलें है जिनमे "जालौन" के अलावा "कोंच,माधौगढ़,कालपी,उरई" शामिल हैं। इस जिले में "हिन्दू धर्म" को मानने वाले लोग ज्यादा रहते हैं। यहां की बोली खड़ी बुन्देलखण्डी है। यह 
जनपद बुन्देलखण्ड मण्डल में आता है। ऐतिहासिक रूप से भी यह जनपद बहुत प्रसिद्ध है, झांसी की "रानी लक्ष्मीबाई" अपने युद्ध के दौरान कालपी आई थी। जालौन से ३० कि.मी. दूर स्थित एक कस्बा है। राजा बीरबल इसी कालपी के रहने वाले थे।

## जनसंख्या
2011 में, जालौन की जनसंख्या 1,689,974 थी, जिसमें पुरुष और महिलाएँ क्रमशः 906,092 और 783,882 थीं। 2024 में जालौन जिले की अनुमानित जनसंख्या 1,980,000 है |

## इन्हें भी देखें
* जालौन ज़िला

## सन्दर्भ

श्रेणी:उत्तर प्रदेश के नगर
श्रेणी:जालौन ज़िला
श्रेणी:जालौन ज़िले के नगर
*
समय की पाबंदी (समयनिष्ठा)

**समय की पाबंदी (
)**, पूर्व-निर्धारित समय पर या समय से पहले किसी आवश्यक कार्य को पूरा करने या किसी दायित्व को निभाने में सक्षम होने को कहते हैं। 

"समयनिष्ठ" का प्रयोग अक्सर "समय पर" के समान होता है। 

प्रत्येक संस्कृति के अनुसार अक्सर एक ऐसी समझ मौजूद होती है जिसे समय की पाबंदी का एक स्वीकार्य स्तर माना जाता है। 

आम तौर पर विलंब की एक छोटी मात्रा स्वीकार्य होती है; पश्चिमी संस्कृति में यह सामान्यतः लगभग दस या पंद्रह मिनट का होता है। 

कुछ संस्कृतियों में जैसे कि जापानी समाज या सेना में मूलतः ऐसी कोई अनुमति नहीं होती है।

कुछ संस्कृतियों में एक अव्यक्त समझ होती है कि वास्तविक समय सीमाएं बतायी गयी समय सीमाओं से अलग हैं; उदाहरण के लिए किसी विशेष संस्कृति में यह समझा जा सकता है कि लोग विज्ञापित समय के एक घंटे बाद तैयार हो जाएंगे. इस मामले में चूंकि प्रत्येक व्यक्ति यह समझता है कि 9:00 बजे सुबह की बैठक वास्तव में 10:00 बजे के आसपास शुरू होगी, ऐसे में जब हर कोई 10:00 बजे आता है तो किसी को कोई असुविधा महसूस नहीं होती है।

उन संस्कृतियों में जहाँ समय की पाबंदी को महत्त्व दिया जाता है वहाँ विलंब करना दूसरे के समय का अनादर करने के सामान होता है और इसे अपमान करना माना जा सकता है। 

ऐसे मामलों में समय की पाबंदी सामाजिक दंड द्वारा लागू की जा सकती है, उदाहरण के लिए, देर से आने वाले निम्नस्तरीय लोगों को बैठकों से पूरी तरह बाहर कर देना. ऐसी बातें अर्थमिति में समय की पाबंदी के महत्त्व पर विचार करने और पंक्तिबद्धता के सिद्धांत में दूसरों पर गैर-समयनिष्ठा के प्रभाव पर ध्यान देने का कारण हो सकती हैं।

## समय की पाबंदी, समय का महत्त्व और पंक्तिबद्धता का सिद्धांत
कई परिस्थितियों में समय की पाबंदी के लिए आवश्यकताएं असमान होती हैं। उदाहरण के लिए, डॉक्टर के क्लिनिक या हवाई अड्डे पर ग्राहकों से निर्धारित समय पर आने की अपेक्षा की जाती है अन्यथा यह मौका उनके हाथ से निकल सकता है, लेकिन उसके बाद भी उन्हें डॉक्टर से मिलने या हवाई जहाज में बैठने से पहले लंबे समय तक इंतज़ार करना पड़ सकता है। इसे प्रदाता और ग्राहक के समय के संबंधित मूल्य का एक आकलन माना जा सकता है जिसका सही मूल्य पंक्तिबद्धता के सिद्धांत और खेल के सिद्धांत के संयुक्त प्रयास द्वारा निर्धारित किया जा सकता है।

अगर सापेक्ष मूल्य अलग होता तो अतिरिक्त विमानों या डॉक्टरों की व्यवस्था कर और उनका कम-उपयोग करते हुए, आनुपातिक रूप से यात्रा के मूल्य या चिकित्सा सुविधा को बढ़ाने की कीमत पर प्रतीक्षा समय को कम करना आसान होता. इसे अमीरों के आचरण में देखा जा सकता है जो इस स्थिति के विपरीत निजी विमान किराए पर लेने और उनके पास आने वाले डॉक्टरों का खर्च उठा सकते हैं और अत्यधिक अमीरों के विशिष्ट मामले में, उनके पास अपने व्यक्तिगत चिकित्सक और समर्पित निजी विमान और विमान चालक दल हो सकते हैं जो विशेष रूप से उनकी जरूरतों पर इंतज़ार में खड़े रहते हैं।

व्यक्तिगत समय के मूल्य के संबंध में समय की पाबंदी की यह व्याख्या, समय की पाबंदी को "राजाओं की दयालुता" के रूप में वर्णित करने का एक कारण हो सकती; इस वर्णन का श्रेय अक्सर लुईस XVIII को दिया जाता है।

## इन्हें भी देखें
* समय प्रबंधन
* समय अनुशासन
* समय सीमा
* समय का मूल्य
* शिष्टाचार

## बाहरी कड़ियाँ
* बीबीसी न्यूज़ आर्टिकल एबाउट पंगक्चूऐलिटी
* 
* 
* 
* मार्सेलो पिसार्रो, नेर्ड्स ऑल स्टार, रेविस्टा एन, डिअरियो क्लेरीयन, 9 डे जुनियो डे 2008. "नो परडामोज़ ला पुन्तुआलिदाद" (स्पेनिश)
* 

पाबंदी, समय की
पाबंदी, समय की
पाबंदी, समय की
पाबंदी, समय की
पाबंदी, समय की
पाबंदी, समय की
इज़्ज़त

**इज़्ज़त** उत्तर भारत और पाकिस्तान की संस्कृति में मान, सम्मान और प्रतिष्ठा की मिश्रित संकल्पना (अर्थात कॅान्सेप्ट) है। यह उस क्षेत्र में रहने वाले सारे धर्मों (हिन्दू, मुस्लिम, सिख) और समुदायों पर लागू है। अपनी और अपने परिवार की (विशेषतः परिवार की स्त्रियों की) मान-प्रतिष्ठा बनाए रखना और अपनी इज्ज़त का उल्लंघन करने वालों से अनिवार्य रूप से बदला लेना इज्ज़त रखने के अभिन्न अंग माने जाते हैं।घर के छोटे से बच्चे को शुरुआत से ही बड़ों की इज़्ज़त करनी सिखाई जाती है जो उसके लिए काफी महत्वपूर्ण है। ऐसा भी देखा गया है कि लोग अक्सर दूसरों से इज़्ज़त की अपेक्षा करते हैं, परन्तु लोग उन्हीं की इज़्ज़त करते हैं जो अपने आप की इज़्ज़त करता है।

इज्ज़त की संकल्पना को कभी-कभी स्त्री-स्वतंत्रता के लिए सामाजिक अवरोधक बुलाया गया है, लेकिन हर सामाजिक वर्ग में इज्ज़त की एक ही परिभाषा होने से इसे समाज में समानता लाने का भी एक मूल समझा जाता है जिसमें "*(दोस्ती की स्थिति में) लेन-देन की बराबरी भी है और (दुश्मनी की स्थिति में) बदला लेने की भी।*" किसी भी रिश्ते में दोनों ओर से बराबर की दोस्ती या दुश्मनी जतलाने की परंपरा इज्ज़त की रिवायत से जुड़ी हुई है। अगर किसी ने पहले किसी परिस्थिति में सहायता की हो तो भविष्य में ज़रुरत पड़ने पर उसकी सहायता करना इस क्षेत्र के समाज में अपनी इज्ज़त रखने के लिए अनिवार्य माना जाता है।

## सैन्य संस्कृति में
भारत के सशस्त्र बल इज्जत की अवधारणा को एक शक्तिशाली प्रेरक के रूप में शामिल करते हैं। सेना की कई इकाइयां अपने आदर्श वाक्य में इस शब्द का प्रयोग करती हैं, जैसे कि आर्टिलरी की भारतीय रेजिमेंट की "सर्वत्र इज्जत ओ इकबाल" (हर जगह सम्मान और महिमा के साथ)

## इन्हें भी देखें
* रसम पगड़ी

## सन्दर्भ

श्रेणी:मर्यादा
श्रेणी:उत्तर भारतीय संस्कृति
श्रेणी:हिन्दी विकि डीवीडी परियोजना
श्रेणी:सम्मान
सोमा ज्वालामुखी

**सोमा ज्वालामुखी** या सिर्फ **सोमा**, एक ज्वालामुख-कुण्ड होता है जिसे आंशिक रूप से एक नये केन्द्रीय ज्वालामुखी शंकु के द्वारा भरा जाता है। यह नाम सोमा पर्वत (इतालवी: मोंटे सोमा) से लिया गया है जो कि, दक्षिणी इटली में स्थित एक मिश्रित ज्वालामुखी है, जिसके शिखर पर स्थित ज्वालामुख-कुण्ड में से वेसुवियस पर्वत के शंकु का उद्भव होता है।

विश्व में सोमा ज्वालामुखी के सबसे अच्छे उदाहरण, रूस के कमचट्का प्रायद्वीप और कुरील द्वीप समूह पर पाए जाते हैं, जिनका विस्तार दक्षिण में कमचट्का से होक्काइडो (जापान) तक है।

## सन्दर्भ
* Global Volcanism Program, Smithsonian Institution

श्रेणी:ज्वालामुखी
ज्वालामुखी शंकु

thumb|250px|right|ज्वालामुखी शंकु
**ज्वालामुखी शंकु** या **आग्नेयगिरि** ज्वालामुखी से संबंधित सरलतम स्थलरूपों में से एक हैं। इनका निर्माण ज्वालामुखीय उद्गार के समय निकास नलिका से निकले उत्सर्ग के निकास नली के चारों ओर शंक्वाकार रूप में जमने से होता है, जबकि इस शंकु का मध्य भाग एक गर्त के रूप में विकसित होता है। उद्गार के दौरान बाहर निकले टुकड़ों की प्रकृति और आकार के अनुसार ज्वालामुखी शंकु विभिन्न प्रकारों में विकसित होते हैं। 

## सन्दर्भ

श्रेणी:ज्वालामुखी
हिन्दी पुस्तकों की सूची/ट

* टक्कर मुझसे है - वसन्त कानेतकर
* टालस्टाय की कहानियां - प्रेम चन्द
* टालू मिक्सचर - डा.वरसालीता
* टिप्पण प्रारूप एवं प्रुफ पठन - ओम प्रकाश
* टीन की तलवार - उत्पल दत्त
* टीपू सुल्तान - अमरचित्रकथाएं
* टीपूसुल्तान - डा. हरिकृष्ण देवसरे
* टुकड़ा कागज़ का - अवनीश सिंह चौहान
* टुकड़ा-टुकड़ा आदमी - मृदुला गर्ग
* टुकड़े - टुकड़े - रमेश बक्शी
* टुकड़े - टुकड़े जिन्दगी - पंकज धवन
* टुकडे़-2 सूरजमुखी - शक्तिपाल केवल
* टुटे हुए सूर्य बिम्ब - पानू खोलिया
* टूटता हुआ मय - बादशाह हुसैनरिजवी
* टूटता हुआ मैं - डा. रामकुमार
* टूटते परिवेश - विष्णु प्रभाकर
* टूटते सितारों की उडान - सत्यम शिवम्
* टूटा टी सैट - भगवती प्रसाद
* टूटा हुआ पंख - अब्दुल बिस्मिल शाह
* टूटा हुआ बाजूबंद - विमला मेहता
* टूटी हुई जमीन - हरदर्शन सहगल
* टूटे पंख - गुलशन नंदा
* टेक्नीकल टम्र्स हिंदी - शिक्षा मंत्रालय
* टेढ़े मुंह वाला दिन - हर दर्शन सहगल
* टेढ़े मुंह वाला दिन - हर दर्शन सहगल
* टेढे-मेढे रास्ते - भगवती चरण वर्मा
* टेलिस्मैन - वाटर स्कॉट-यशपाल
* टेसू के फूल - किशोर साहू
* टोपी - राही मासूम रजा
* टोबा टेक सिंह - सआदत हसन
* टोला - शिवानी
* ठकुरानी - यादवेन्द्र शर्मा चन्द्र
* ठहरा हुआ पानी - शांति महरो़त्रा
* ठहरा हुआ शहर - विष्णु चन्द्र शर्मा
* ठाकुर बाबा - प्रताप सिंह तरूण
* ठाकुर संवाद - सीतीश जामाली
* ठिठुरता हुआ गणंतत्र - हरिशंकर परसाई
* ठुमारी - फणीश्वर नाथ रेणु
* ठेले पर हिमालय - धर्मवीर भारथी
* ठेले पर हिमालय - धर्मवीर भारती
* ठोकर से ठाकुर - पवन चैधरी
* डंकीजता मानव - अन्नाराम सुदामा
* डरा हुआ आदमी - फजल
* डरा हुआ आदमी - फजल ताबिस
* डाक बंगला - कमलेश्वर
* डाकघर - रविन्द्रनाथ ठाकुर 
* डाक्टर आनंद - सीतांशु भारद्वाज
* डाक्टर का प्रतिशोध - शिवसागर मिश्र
* डायमिक्स ऑफ रूरल पावर स्ट्रेक्चर - मोहन लाल शर्मा
* डार से बिछुड़ी - कृष्णा सोबती
* डार से बिछुड़ी - कृष्णा सोबती
* डाक्टर - डॉ॰ विश्व प्रभाकर
* डाक्टर की मुसीबत - शौकत थानवी
* डिप्लोमेट - निमाई भट्टाचार्य
* डिफेंस कॉलोनी - निमाई भट्टाचार्य
* डूबता सूरज - महेन्द्र सिंह
* डेरे वाले - शैलेश भटियानी
* डेस्कों पर खुदे नाम - जगदीश बोरा
* डॉ॰ भीमराव अम्बेडकर - भरत राय भट्ट
* डॉ॰ राधाकृष्णन - परमेश्वर प्रसाद
* डॉ॰ लोहिया व्यक्तित्व और कृतित्व - डॉ॰ राजेन्द्र मोहन भटनागर
* डॉ॰ लौहिया की कहानी उनके साथियों की जुबानी - हरीश चन्द
* डॉ॰ लौहिया की कहानी उनके साथियों की जुबानी - हरीश चन्द
* डॉ॰ शांति स्वरूप भटनागर - संतराम
* डॉ॰ शैफाली - उदय शंकर भट्ट
* डॉक्टर - विष्णु प्रभाकर
* ढ़हती हुई दीवार - आचार्य चतुर सेन शास्त्री
* ढाई आखर प्रेम का - मणिका मोहिनी
* ढाई घर - गिरिराज किशोर

श्रेणी:हिन्दी पुस्तक
हिन्दी पुस्तकों की सूची/अन्य

* 1084वें की मां - महाश्वेता देवी
* 17 साल बाद - शिव नारायण श्रीवास्तव
* 1857 का भारतीय स्वातंत्र्य संघर्ष - विनायक दामोदर
* 1857 की महान राष्ट्रीय क्रांति - हरिप्रसाद
* 1980 की श्रेष्ठ कहानियां - डॉ॰ महीप सिंह
* 1980 की श्रेष्ठ कहानियां - डॉ॰ महीप सिंह

श्रेणी:हिन्दी पुस्तक
तापयुग्म

200px|right|thumb|डिजिटल मल्टीमीटर से जुड़ा एक तापयुगम : कमरे का ताप सीधे डिग्री सेल्सियस में प्रदर्शित कर रहा है।

दो भिन्न धातुओं के जोड़ (junction) को **तापयुग्म** (thermocouple) कहते हैं। यह जंक्शन जितना ही अधिक ताप पर होता है उन दो धातुओं के खुले सिरों के बीच उतना ही अधिक विभवान्तर प्राप्त होता है। यही इसके कार्य करने का आधारभूत सिद्धान्त है। तापमापन एवं ताप नियंत्रण के लिये इसका खूब प्रयोग किया जाता है। इसका उपयोग उष्मा को विद्युत उर्जा में बदलने के लिये भी किया जा सकता है।

तापयुग्म बहुत सस्ते होते है। ये विस्तृत परास (रेंज) के ताप मापने के लिये उपयुक्त हैं। इनके द्वारा लगभग १ डिग्री सेल्सियस तक परिशुद्धता से ताप मापा जा सकता है। 

## वोल्टता-ताप सम्बन्ध
तापयुग्म में जो धातुएँ प्रायः प्रयोग की जाती हैं उनके लिये उत्पन्न विभव, तापान्तर (ΔT) के लगभग समानुपाती होता है। यह एक सीमित ताप तक के लिये सही है। किन्तु इस 'समानुपाती रेंज' के बाहर शुद्धतापूर्वक ताप मापना हो तो अधिक परिशुद्ध अरैखिक ताप-वोल्तता सम्बन्ध का सहारा लेना पड़ता है जो निम्नलिखित है-

: \Delta T = \sum_{n = 0}^N a_n v^n

विभिन्न धातुओं के लिये गुणांक an के मान n के 0 से 5 और 13 के बीच में दिये जाते हैं। आजकल के तापमापी युक्तियों में उपरोक्त समीकरण डिजिटल कन्ट्रोलर में या 'लुक-अप टेबल' में भण्डारित होता है जबकि पुरानी तापमानी युक्तियों में एनालॉग परिपथ द्वारा इसे लागू किया जाता था।

## तापयुग्मों की तुलना
निम्नांकित सारणी विभिन्न प्रकार के तापयुग्मों के गुण प्रदर्शित कर रही है। 

## चित्रदीर्घा

## सन्दर्भ


## इन्हें भी देखें
* सीबक प्रभाव (Seaback effect)
* प्रतिरोध तापमापी
* थर्मिस्टर
* द्विधातु पट्टी (Bimetal strip)

## बाहरी कड़ियाँ
* Two Ways to Measure Temperature Using Thermocouples Feature Simplicity, Accuracy, and Flexibility
* Thermocouple Operating Principle - University Of Cambridge
* Thermocouple Drift - University Of Cambridge
* Thermocouple design guide
* Mineral-Insulated Thermocouple Know-How
* Thermocouple Color Code Chart and Specifications
* Thermocouple Attachment - A Primer
* Thermocouple design
* Article on thermocouple fundamental

श्रेणी:ताप मापन
श्रेणी:संसूचक
श्रेणी:मापक यंत्र
श्रेणी:मापन
ऐलेन पेज

**ऐलेन पेज** (जन्म 21 फ़रवरी 1987) कैनडा की एक अभिनेत्री हैं।

*[[जूनो]]* (2007) में शीर्षक चरित्र की भूमिका के लिए उन्हें गोल्डन ग्लोब पुरस्कार और अकादमी पुरस्कार के लिए नामांकन मिला था। इसी फ़िल्म के लिए उन्होंने ऑस्टिन फ़िल्म क्रिटिक्स असोसिअशन (फ़िल्म आलोचक एसोसिएशन) का "सर्वश्रेष्ठ अभिनेत्री" पुरस्कार जीता था। यही आवार्ड उन्होंने हार्ड कैन्डी (2005) के लिए भी जीता था।

*[[इन्सेप्शन]]* (2010) में ऐलेन पेज ने लियोनार्डो डि कैप्रियो के साथ काम करते हुए ऐरीआड्नी की भूमिका अदा की थी। *एक्स-मैनः द लास्ट स्टैन्ड* में उन्होंने कैथरीन 'किटि' प्राइड का चरित्र निभाया था। उनकी अन्य उल्लेखनीय फ़िल्मों में *स्मार्ट पीपल* और *व्हिप इट* शामिल हैं। कैनडा की टीवी सीरीज़ *पिट पोनी* और *मैरियन ब्रिज* के लिए उन्हें कई आवार्ड मिले थे।

एफएचएम (FHM) की "सेक्सिएस्ट विमेन इन द वर्ल्ड" ("विश्व की सर्वाधिक सैक्सी महिलाएँ") सूची में 2010 में उन्हें #70 स्थान पर रखा गया था।

## प्रारंभिक जीवन

ऐलेन पेज का जन्म और पालन हैलिफ़ैक्स, नोवा स्कॉटिया, कैनडा में हुआ। उनकी माँ मार्था फ़िल्पॉट्स एक शिक्षका हैं और उनके पिता डेनिस पेज एक ग्राफ़िक डिज़ाइनर हैं।

उनकी शिक्षा हैलिफ़ैक्स ग्रामर स्कूल (10 ग्रेड तक), क्वीन एलिजाबेथ हाई-स्कूल और शम्भाला स्कूल (2005 स्नातक) में हुई। वे दो साल टोरंटो की वॉन रोड अकादमी में भी पढ़ीं हैं।

## कैरियर
thumb|right|2009 टोरंटो अंतर्राष्ट्रीय फ़िल्म महोत्सव के दौरान ऐलेन पेज
4 साल की उम्र में ऐलेन पेज ने अभिनय शुरू किया और स्कूल के कई नाटकों में भाग लिया।

1997 में, 10 वर्ष की उम्र में, वे सीबीसी (CBC) टेलीविज़न फ़िल्म *पिट पोनी* में दिखाई दीं। इसे बाद में एक टीवी सीरीज़ में तबदील किया गया। इसके बाद उन्होंने काफ़ी सारी छोटी-मोटी कनैडियन फिल्मों और टीवी सीरियलों में काम किया। 2005 की फ़िल्म *हार्ड कैन्डी* में उनके प्रदर्शन के तारीफ़ करते हुए आलोचक क्लौडिया पुइग ने लिखाः "साल की सबसे जटिल, आकुल करनेवाले और याद रहने वाले प्रदर्शनों मे से एक".

2006 की फ़िल्म *एक्स-मैनः द लास्ट स्टैन्ड* में उन्होंने दीवारों को भेद कर चलने की क्षमता रखनेवाली कैथरीन 'किटि' प्राइड का चरित्र निभाया। *एक्स-मैन* सीरीज़ में पहली बार यह चरित्र एक प्रमुख पात्र के रूप में उभरा था।

2007 की फ़िल्म *[[जूनो]]* में शीर्षक चरित्र की भूमिका के लिए उन्हें काफ़ी ख्याति प्राप्त हुई। *जूनो* के लिए उन्हें ऑस्टिन फ़िल्म क्रिटिक्स असोसिअशन (फ़िल्म आलोचक एसोसिएशन) का "सर्वश्रेष्ठ अभिनेत्री" पुरस्कार मिला और साथ ही साथ गोल्डन ग्लोब पुरस्कार और अकादमी पुरस्कार के लिए नामांकन भी प्राप्त हुआ। *न्यूयॉर्क टाइम्स* के ए ओ स्कॉट ने उन्हें "भयानक रूप से प्रतिभाशाली" करार दिया।  *जूनो* के लिए उन्हें कैनेडियन कॉमेडी आवार्ड, इन्डिपेन्डेन्ट स्पिरिट आवार्ड और सैटेलाइट आवार्ड जैसे पुरस्कारों से भी सम्मानित किया गया।

इसके बाद उन्होंने कई फ़िल्मों और टीवी प्रोग्रमों में काम किया। 2010 में तीन विज्ञापनों की एक श्रृंखला में वे सिस्को के प्रवक्ता के रूप में भी सामने आईं. *[[इन्सेप्शन]]* (2010) में ऐलेन पेज ने लियोनार्डो डि कैप्रियो के साथ काम करते हुए ऐरीआड्नी की भूमिका अदा की।

## व्यक्तिगत जीवन

ऐलेन पेज को नीन्द में चलने और बात करने की आदत है।

## स्रोत


## बाहरी कड़ियाँ

* 

श्रेणी:अभिनेता
श्रेणी:कनाडा के लोग
श्रेणी:1987 में जन्मे लोग
श्रेणी:जीवित लोग
नीन्द

***नीन्द***  पाकिस्तानी नाटक फिल्म है। इस फ़िल्म का निर्देशन हसन तारिक ने किया जो निर्देशक के रूप में उनकी पहली फ़िल्म थी। फ़िल्म की कहानी और पटकथा रियाज शाहिद ने लिखी। फिल्म में नूर जहां, नीलो और असलम परवेज मुख्य अभिनय भूमिका में हैं जबकि निघात सुल्ताना, अलाउद्दीन और आगा तालीश सहायक अभिनय भूमिकाओं में हैं। संगीत राशिद अत्रे ने दिया था जबकि नूर जहां ने भी फिल्म में अपने गाने गाए थे।

*नीन्द* नूरजहां की अंतिम फिल्मों में से एक है, इसके बाद उन्होंने अभिनय से संन्यास ले लिया। यह फिल्म बॉक्स ऑफिस पर सफल रही और बाद में 1977 में निर्देशक द्वारा इसे *बेगम जान* के रूप में पुनर्निर्मित किया गया। बीबीसी उर्दू ने इसे पाकिस्तानी सिनेमा की सर्वश्रेष्ठ चयनित फिल्मों में शामिल किया। अगस्त 2016 में लोक विरसा संग्रहालय द्वारा देश में विशेष फीचर फिल्मों की स्क्रीनिंग के एक हिस्से के रूप में इसे प्रदर्शित किया गया था। फिल्म ने विभिन्न श्रेणियों में 2 नेगारा पुरस्कार जीते।

## कथानक
फिल्म की कहानी एक स्कूल से शुरू होती है जहाँ एक बच्चे को प्रवेश के लिए ले जाया जाता है। जो आदमी बच्चों को वहाँ लाता है, वह प्रिंसिपल को एक कहानी सुनाना शुरू कर देता है जहाँ रेलवे ट्रैक पर एक कोयला बीनने वाला एक तेजतर्रार सेठ की वासना में पड़ने के बाद एक बच्चे की माँ बन जाती है। सेठ बच्चे को लेने से इनकार कर देता है और बच्चे की माँ सेठ को गोली मार देती है और जेल चली जाती है। यहाँ फ्लैशबैक समाप्त होता है और यह वह बच्चा है जो स्कूल में प्रवेश के लिए आया है।

इस कहानी को सुनकर स्कूल का प्रधानाचार्य बच्चे को स्कूल में भर्ती कर देता है।

## कलाकार

* नूरजहां
* निलो
* आगा तालिश
* निघत सुल्ताना
* अलाउद्दीन
* असलम परवेज
* यास्मीन
* दिलजीत मिर्जा
* असद जाफरी

## संगीत

## पुरस्कार
*नीन्द* ने 1959 में 'सर्वश्रेष्ठ संगीत' और 'सर्वश्रेष्ठ पटकथा' के लिए 2 नेगारा पुरस्कार जीते।

## सन्दर्भ

## बाहरी कड़ियाँ

*
मैदान (भूगोल)

भौगोलिक दृष्टि से **मैदान** उस भूमि क्षेत्र को कहते हैं जो समतल हो (या जिसमे बहुत थोड़ा उतार-चढ़ाव हो) और जिसकी समुद्र तट से ऊंचाई 500 फुट से कम हो।

## इन्हें भी देखें
* पठार
* दोआब
* भूगोल

श्रेणी:हिन्दी विकि डीवीडी परियोजना
श्रेणी:भौतिक भूगोल शब्दावली
श्रेणी:भू-आकृति विज्ञान
श्रेणी:मैदान
चक्रवाल विधि

**चक्रवाल विधि**, अनिर्धार्य वर्ग समीकरणों (indeterminate quadratic equations) को हल करने की एक प्राचीन भारतीय विधि है। इसके आविष्कार का श्रेय प्राय भास्कर द्वितीय को दिया जाता है किन्तु कुछ लोग इसका श्रेय जयदेव (950 ~ 1000 ई) को भी देते हैं। इसके द्वारा पेल के समीकरण का भी हल निकल जाता है। 

यह एक चक्रीय विधि है जिसमें गणितीय आगमन (mathematical induction) के बीज छिपे हुए थे। इस विधि का नाम 'चक्रवाल' (चक्र की तरह वलयिय (भ्रमण)) इसलिए पड़ा है क्योंकि इसमें कुट्टक से गुण लब्धि के बाद पुनः वर्गप्रकृति और पुनः कुट्टक किया जाता है। 

६२८ ई में ब्रह्मगुप्त ने 
:\,x^2 = Ny^2 + 1, ( यहाँ **N** एक पूर्णांक है किन्तु पूर्णवर्ग नहीं है।)

*x* और *y* के सबसे छोटे पूर्णांकों के लिए इसका हल निकाला था। वे *N* के कुछ ही मानों के लिये इसका हल निकाल सके, सभी के लिये नहीं।

जयदेव (गणितज्ञ) और भास्कर (१२वीं शताब्दी) ने चक्रवाल विधि का उपयोग करते हुए इस समीकरण का सबसे पहले हल प्रस्तुत किया था।  उन्होने निम्नलिखित समीकरण का हल दिया है-
: \,x^2 = 61y^2 + 1,

उनके द्वारा निम्नलिखित हल दिया गया है-
:\,x = 1 766 319 049, y = 226 153 980.

यह समस्या बहुत कठिन समस्या है क्योंकि  x और y के मान बहुत बड़े आते हैं। इसकी कठिनाई का अनुमान इससे ही लगाया जा सकता है कि यूरोप में इसका हल विलियम ब्राउंकर (William Brouncker) ने १६५७-५८ में जाकर निकाला था।

अपने बीजगणित नामक ग्रन्थ में भास्कराचार्य ने चक्रवाल विधि का वर्णन इस प्रकार किया है-
: *ह्रस्वज्येष्ठपदक्षेपान् भाज्यप्रक्षेपभाजकान्। 
: *कृत्वा कल्प्यो गुणस्तत्र तथा प्रकृतितश्च्युते॥
: *गुणलब्धिः पदं ह्रस्वं ततो ज्येष्ठतमोऽसकृत्।
: *त्यक्त्वा पूर्वपदक्षेपांश्चक्रवालमिदं जगुः॥
: *चतुर्द्वेकयुतावेवमभिन्ने भवतः पदे।
: *चतुर्द्विक्षेपमूलाभ्यां रूपक्षेपार्थभावना॥

: ''(Considering the lesser root, greater root and interpolator (क्षेप) as the dividend, addend and divisor respectively of (pulversier) the indeterminate multiplier of it should be so taken as will make the residue of the प्रकृति diminished by the square of that multiplier or the latter minus the प्रकृति (as the case may be) to be the least. That residue divided by the (original) interpolator is the (new) interpolator; it should be reversed in sign in case of the subtraction from the प्रकृति. The quotient corresponding to that value of the multiplier is the (new) lesser root, like wise is obtained the greater root.  The same process should be followed putting aside (each time) the previous roots and the interpolator. This processiscalled चक्रवाल (or the cyclic method). By this method, there will appear two integral roots corresponding to an equation with ±1, ±2 or ±4 as interpolator. In order to derive integral roots corresponding to an equation with additive unity from those of the equation with the interpolator ±2 or ±4, भावना (should be applied).

## सन्दर्भ

## इन्हें भी देखें
*भास्कर प्रमेयिका
*कुट्टक
*वर्ग प्रकृति

## बाहरी कड़ियाँ
* बीजगणित-भाग २  (दुर्गा प्रसाद द्विवेदी)
* Introduction to chakravala
*THE CAKRAVĀLA METHOD  FOR SOLVING  QUADRATIC INDETERMINATE EQUATIONS (  M.D.SRINIVAS)
*New lights on Bhaskara's Chakravala Vidhi

श्रेणी:भारतीय गणित
श्रेणी:ब्रह्मगुप्त
प्रताप सिंह कैरों

अंगूठाकार|प्रताप सिंह कैरों
**प्रताप सिंह कैरो** (1901 - 1965 ई.) पंजाब के एक प्रमुख राजनीतिज्ञ और नेता थे। पंजाब के मुख्यमंत्री रहे। उस समय 'पंजाब' के अन्तर्गत हरियाणा और हिमाचल प्रदेश भी थे।

## परिचय
प्रताप सिंह का जन्म अमृतसर जिले के 'कैरो' नामक ग्रामक ग्राम में हुआ था। खालसा कालेज से बी. ए. कर अमरीका गए और वहाँ के मिशिगन विश्वविद्यालय से एम. ए. किया; और वहीं वे भारत की राजनीति की ओर अग्रसर हुए। भारतीय स्वतंत्रता के लिये अमरीका में 'गदर पार्टी' के नाम से जो संस्था स्थापित हुई थी, उसके कार्यों में आप सक्रिय रूप से भाग लेने लगे। भारत वापस आने पर 1926 ई. में वे भारतीय राष्ट्रीय कांग्रेस में सम्मिलित हुए और तब से स्वतंत्रता प्राप्त होने तक कांग्रेस के आंदोलनों में निरंतर भाग लेते रहे और जेल गए।

भारत के स्वाधीन होने के पश्चात आप विधान सभा के सदस्य निर्वाचित हुए और अंततोगत्वा पंजाब के मुख्यमंत्री बने। जिन दिनों वे मुख्यमंत्री थे उन दिनों पंजाब की राजनीतिक स्थिति अत्यंत विस्फोटक थी। उन दिनों मास्टर तारा सिंह के नेतृत्व में स्वतंत्र पंजाब जोरों से चल रहा था। प्रांत में एक प्रकार की अराजकता मची हुई थी। कैरों ने अपने सुदृढ़ व्यक्तित्व और राजनीतिक दूरदर्शिता से आंदोलन का सामना किया और उनकी कूटनीति आंदोलन के मुख्य स्तंभ मास्टर तारा सिंह और संत फतह सिंह में फूट उत्पन्न करने में सफल हुई तथा आंदोलन छिन्न-भिन्न हो गया। वे एक स्थिर और प्रभावशाली शासक के रूप में उभरकर सामने आए। उन्होंने अपने प्रदेश की आर्थिक अवस्था को विकसित करने का सर्वागीण प्रयास किया। उद्योग और कृषि दोनों ही क्षेत्रों में पंजाब में अभूतपूर्व उन्नति की। 1962 ई. में जब चीन ने भारत पर आक्रमण किया तो कैरों ने अपने प्रदेश से जन और धन से जैसी सहायता की वह अपने आप में एक इतिहास है।

इस प्रकार की महत्ता के बावजूद उन पर वैयक्तिक पक्षपात और भ्रष्टाचार के आरोप लगे और उन्हें 1964 ई. में मुख्यमंत्री पद का परित्याग करना पड़ा। उसके कुछ ही दिनों बाद 1965 के आरंभ में एक दिन जब वह मोटर कार द्वारा दिल्ली से वापस लौट रहे थे, मार्ग में कुछ लोगों ने उन्हें गोली मार दी और तत्काल उनकी मृत्यु हो गई।

## बाहरी कड़ियाँ
* Pratap Singh Kairon
* Biography of the legendary Sikh leader

श्रेणी:भारतीय स्वतंत्रता सेनानी
श्रेणी:पंजाब के राजनीतिज्ञ
श्रेणी:पंजाब के मुख्यमंत्री
श्रेणी:1901 में जन्मे लोग
श्रेणी:भारत में राजनीतिक हत्याएं
श्रेणी:१९६५ में निधन
रघुनन्दन भट्टाचार्य

**रघुनन्दन भट्टाचार्य** (15वीं-16वीं शती) बंगाल के विधि-ग्रन्थों के रचनाकारों में प्रमुख थे। इनका जन्म नवद्वीप में हुआ था। पिता का नाम था हरिहर। बंगाल के प्रख्यात निबन्धकार। इन्होंने श्रीनाथ 
आचार्यचूड़ामणि के पास स्मृतिशास्त्र और वासुदेव सार्वभौम के पास नव्य-न्याय सिखा था । वहा  रघुनाथ शिरोमणि और चैतन्य महाप्रभु उन्के सहपाठी थे । इन्होने 'स्मृतितत्व' नाम से एक निबन्ध, तीर्थयात्राविधि आदि प्रयोगग्रन्थ आदि लिखे। बंगीय निबन्धाकार जीमूतवाहन (१२वीं शताब्दी) रचित विख्यात 'दायभाग' नामक ग्रन्थ की टीका रचना की। स्मृतिशास्त्र में पाण्डित्य के कारण समग्र भारतबर्ष में 'स्मार्तभट्टाचार्य' नाम से प्रसिद्ध हुए। बहुत से निबन्ध और आलोचना करके तात्कालिक बंगीय हिन्दुसमाज के सामाजिक और धर्मसंक्रान्त विषय में निर्देश दिया। उन्की *स्मृतितत्व* के टीकाकारों में अष्टादश शताब्दी के बंगाल के काशीराम वाचस्पति प्रसिद्ध हैं।

## कृतियाँ
### ''स्मृतितत्त्व''

यह उन्की सबसे महत्वपूर्ण रचना है । इसके अंतर्गत  विषय निम्नलिखित हैं:

### दायभाग पर टीका

रघुननदन भट्टाचार्य की दायभागटीका या दायभागव्याख्या, जीमूतवाहन द्वारा रचित दायभाग की टीका है। ब्रितानी राज में, जब न्यायालयों में हिन्दू विधि का उपयोग किया जाता था, कोलकाता उच्च न्यायालय ने रघुनन्दन भट्टाचार्य की दायभाग टीका को दायभाग पर सबसे अच्छी टीका कहा था। विलियम जोन्स, ने कहा था कि यद्यपि हिन्दू विद्वान प्रायः जीमूतवाहन के दायभाग को उद्धृत करते थे, किन्तु बंगाल में रघुननदन भट्टाचार्य की दायभागटीका अधिक प्रचलित थी।

दायभागटीका में अन्य विद्वानों और उनकी कृतियों के नाम का उल्लेख है, जिनमें मेधातिथि, कुल्लूक भट्ट, मिताक्षरा, विवाद-रत्नाकर (चण्डेश्वर ठाकुर), शूलपाणि,  और विवाद-चिन्तामणि (वाचस्पति मिश्र) प्रमुख हैं।

### अन्य रचनाएँ

* *गयाशाद्ध-पद्धति* जिसमे गया मे किए जाने वाले विशेष श्राद्धकर्मों के विधि के उपर चर्चा की गई है 
* *ग्रहयाग-तत्त्व* (या *ग्रह-प्रमाण-तत्त्व*) जिसमे ग्रहयज्ञ के विधि के उपर चर्चा की गई है 
* *तीर्थयात्रा-तत्त्व* जिसमे तीर्थयात्रा की विधि के उपर चर्चा की गई है 
* *त्रिपुष्करशान्ति-तत्त्व* जिसमे त्रिपुष्कर-योग नामक अत्यंत शुभ मुहूर्त मे किए जाने वाले धार्मिक अनुष्ठानों के विधि के उपर चर्चा की गई है 
* *द्वादशयात्रा-तत्त्व* जिसमे पुरी मे साल-भर मनाई जाने वाले जगन्नाथ-प्रभु के विशेष उत्सवों के विधि के उपर चर्चा की गई है 
* *रासयात्रा-तत्त्व* (या, *रासयात्रापद्धति*) जिसमे रासयात्रा (कार्तिकपूर्णिमा के अवसर पर श्रीकृष्ण की रासलीला के स्मरण मे बंगाल, असम, ओड़िशा और मणिपुर मे मनाया जाने वाला त्यौहार) के विधि के उपर चर्चा की गई है 
* *दुर्गापूजाप्रयोग-तत्त्व* (या *दुर्गार्चनपद्धति*) जिसमे दुर्गापूजा की विधि के उपर चर्चा की गई है

## सन्दर्भ

## इन्हें भी देखें
*दायभाग

श्रेणी:बंगाल
श्रेणी:समाज सुधारक
श्रेणी:हिन्दू धर्म
जीमूतवाहन

**जीमूतवाहन** (12वीं शती) के भारत के विधि एवं धर्म के पण्डित थे। स्मृतियों पर लिखने वाले वे बंगाल के सबसे पहले व्यक्तियों में से हैं। वे पारिभद्रकुल के ब्राह्मण थे। इन्होने दायभाग नामक ग्रंथ की रचना की।

## इन्हें भी देखें
* दायभाग
* जीमूतवाहन (राजा)

श्रेणी:हिन्दू विधि
श्रेणी:संस्कृत साहित्यकार
श्रेणी:बंगाल
सरदार अजीत सिंह

**सरदार अजीत सिंह** (1881–1947) भारत के सुप्रसिद्ध राष्ट्रभक्त एवं क्रांतिकारी थे। वे भगत सिंह के चाचा थे। उन्होने भारत में ब्रितानी शासन को चुनौती दी तथा भारत के औपनिवेशिक शासन की आलोचना की और खुलकर विरोध भी किया। उन्हें राजनीतिक 'विद्रोही' घोषित कर दिया गया था। उनका अधिकांश जीवन जेल में बीता। १९०६ ई. में लाला लाजपत राय जी के साथ ही साथ उन्हें भी देश निकाले का दण्ड दिया गया था।

इनके बारे में कभी श्री बाल गंगाधर तिलक ने कहा था *ये स्वतंत्र भारत के प्रथम राष्ट्रपति बनने योग्य हैं *। जब तिलक ने ये कहा था तब सरदार अजीत सिंह की उम्र केवल २५ साल थी। १९०९ में सरदार अपना घर बार छोड़ कर देश सेवा के लिए विदेश यात्रा पर निकल चुके थे, उस समय उनकी उम्र २८ वर्ष की थी। इरान के रास्ते तुर्की, जर्मनी, ब्राजील, स्विट्जरलैंड, इटली, जापान आदि देशों में रहकर उन्होंने क्रांति का बीज बोया और आजाद हिन्द फौज की स्थापना की।

नेताजी को हिटलर और मुसोलिनी से मिलाया। मुसोलिनी तो उनके व्यक्तित्व के मुरीद थे। इन दिनों में उन्होंने ४० भाषाओं पर अधिकार प्राप्त कर ली थी। रोम रेडियो को तो उन्होंने नया नाम दे दिया था, 'आजाद हिन्द रेडियो' तथा इसके माध्यम से क्रांति का प्रचार प्रसार किया। मार्च १९४७ में वे भारत वापस लौटे। भारत लौटने पर पत्नी ने पहचान के लिए कई सवाल पूछे, जिनका सही जवाब मिलने के बाद भी उनकी पत्नी को विश्वास नही। इतनी भाषाओं के ज्ञानी हो चुके थे सरदार, कि पहचानना बहुत ही मुश्किल था। ४० साल तक एकाकी और तपस्वी जीवन बिताने वाली श्रीमती हरनाम कौर भी वैसे ही जीवत व्यक्तित्व वाली महिला थीं।

भारत के विभाजन से वे इतने व्यथित थे कि १५ अगस्त १९४७ के सुबह ४ बजे उन्होंने उसके पूरे परिवार को जगाया, ओर जय हिन्द कह कर दुनिया से विदा ले ली।

## बाहरी कड़ियाँ
* अजित सिंह जिन्होंने देश की स्वतंत्रता के लिए जन्म लिया था

श्रेणी:भारतीय क्रांतिकारी
श्रेणी:भारतीय स्वतन्त्रता संग्राम
बसन्त कुमार विश्वास

right|thumb|300px|युवा क्रांतिकारी '''बसन्त कुमार बिस्वास'''
**बसंत कुमार बिश्वास** (6 फ़रवरी 1895 - 11 मई 1915) बंगाल के प्रमुख क्रांतिकारी संगठन " युगान्तर " के सदस्य थे। उन्होंने अपनी जान पर खेल कर वायसराय होर्डिंग पर बम फेंका था और इस के फलस्वरूप उन्होंने 20 वर्ष की अल्पायु में ही देश पर अपनी जान न्योछावर कर दी।

## जीवनी

इनका जन्म 6 फरवरी 1895 को बंगाल के नदिया जिले के पोड़ागाछा नामक स्थान पर हुआ था। उनके पिता का नाम मतिलाल बिश्वास था। नील विद्रोह का नेतृत्व करने वाले प्रधान नेता दिगम्बर बिश्वास उनके पूर्वज थे।

छात्रावस्था में  श्रीरोदचन्द्र गांगुली उनके शिक्षक थे। मूलतः उनके ही प्रभाव में बसन्त विप्लवी बने। युगान्तर के अमरेन्द्रनाथ चट्टोपाध्याय के साथ बिश्वास का परिचय था। उन्हीं के कारण सन १९११ में रासबिहारी बोस के साथ "बिशे दास" के छद्मनाम से वे रासबिहार बोस के बृहद बिप्लव परिकल्पना को सफल करने के लिए उत्तर भारत चले गये।

वायसराय लोर्ड होर्डिंग की हत्या की योजना क्रांतिकारी रास बिहारी बोस ने बनायीं थी और बम फेंकने वालों में बसंत बिस्वास और मन्मथ बिस्वास प्रमुख थे। बसंत बिस्वास ने महिला का वेश धारण किया और 23 -दिसंबर, 1912 को, जब कलकत्ता से दिल्ली राजधानी परिवर्तन के समय वायसराय लोर्ड होर्डिंग समारोहपूर्वक दिल्ली में प्रवेश कर रहा था तब चांदनी चोक में उसके जुलूस पर बम फेंका, पर वह बच गया। 

इस कांड में 26 -फ़रवरी, 1912 को ही बसंत को पुलिस ने पकड़ लिया। बसंत सहित अन्य क्रांतिकारियों पर 23 -मई, 1914 को "दिल्ली षड्यंत्र केस" या "दिल्ली-लाहोर षड्यंत्र केस" चलाया गया। बसंत को आजीवन कारावास की सजा हुई किन्तु दुष्ट अंग्रेज सरकार तो उन्हें फांसी देना चाहता था। इसीलिए उसने लाहोर हाईकोर्ट में अपील की और अंततः बसन्त बिस्वास को भाई बालमुकुन्द, अवध बिहारी व मास्टर अमीर चंद के साथ फांसी की सजा दी गयी। जबकि रास बिहारी बोस गिरफ़्तारी से बचते हुए १९१५ में जापान पहुँच गए।

11 मई 1915 को पंजाब की अम्बाला सेंट्रल जेल में इस युवा स्वतंत्रता सेनानी को मात्र 20 वर्ष की आयु में फांसी दे दी गयी। स्वतंत्रता संग्राम के दौरान अत्यधिक छोटी उम्र में शहीद होने वालों में से बसंत बिस्वास भी एक हैं।

उनकी स्मृति में मूड़ागाछ में उनके विद्यालय में एक स्मृतिस्तम्भ है जिसका उद्घाटन विप्लवी भूपेन्द्रनाथ दत्त ने किया था। विप्लवी रासबिहारी बोस ने अपने शिष्य बसन्त कुमार के नाम में जापान के टोक्यो में एक स्मृतिफलक स्थापित किया था।

## सन्दर्भ

## इन्हें भी देखें
* दिल्ली षड्यंत्र मामला
* भाई बालमुकुन्द
* अवध बिहारी
* मास्टर अमीर चंद
* रास बिहारी बोस
* खुदीराम बोस

## बाहरी कड़ियाँ
*युवा क्रांतिकारी : बसंत कुमार बिस्वास

श्रेणी:भारतीय क्रांतिकारी
श्रेणी:शहीद
श्रेणी:भारतीय स्वतन्त्रता संग्राम
लोकनाथ बल

**लोकनाथ बल** (8 मार्च 1908 - 4 सितम्बर 1964) भारत के स्वतंत्रता संग्राम के सेनानी थे। वे भी हमारे उन गुमनाम स्वतंत्रता सेनानियों में से हैं। वह मास्टर सूर्यसेन के सशस्त्र प्रतिरोधी बल के सदस्य थे और उसके बाद वह भारतीय राष्ट्रीय कांग्रेस से जुड़ गए। स्वतंत्रता प्राप्ति के बाद वह कलकत्ता कोर्पोरेशन में प्रशासनिक अधिकारी बन गए और मृत्युपर्यंत उस पद पर रहे।
 
## प्रारंभिक जीवन और स्वाधीनता आन्दोलन
श्री लोकनाथ बल का जन्म बंगाल (आज का बंगलादेश) के चटगाँव जिले के धोल्रा गाँव में 8 मार्च 1908 को हुआ था। उनके पिता श्री प्राणकृष्ण बल थे। अंग्रेजों के अत्याचारों से भारतीय युवा मन बेचेन हो उठा था। इस समय में मास्टर सूर्य सेन ने क्रांति का बीड़ा उठा रखा था। वह जानते थे की धन व हथियारों की कमी के कारण वह अंग्रेजों से सीधे नहीं लड़ सकते इसीलिए उन्होंने साम्राज्यवादी सरकार के खिलाफ गुरिल्ला युद्ध शुरू किया। श्री लोकनाथ बल भी उनके साथ जुड़ गए।
 
18-अप्रैल-1930 को जब मास्टर सूर्य सेन ने प्रसिद्ध चटगाँव शस्त्रागार पर हमला किया तब श्री लोकनाथ बल भी उनके दल के प्रमुख सदस्य थे। 22-अप्रैल-1930 को उनकी दोबारा ब्रिटिश सेना और ब्रिटिश पुलिस से मुठभेड़ हुई। इस गोलीबारी में श्री लोकनाथ जी के छोटे भाई श्री हरिगोपाल बल (तेग्र) के साथ-साथ 11 क्रांतिकारी शहीद हो गए। श्री लोकनाथ जी किसी तरह बचकर निकले और फ़्रांसिसी क्षेत्र चंद्रनगर पहुँच गए। लेकिन दुर्भाग्य से 1-सितम्बर-1930 को अंग्रेज पुलिस से हुई मुठभेड़ में उनके साथी श्री जीवन घोषाल शहीद हो गए और उन्हें गिरफ्तार कर लिया गया। उन पर केस चला और 1-मार्च-1932 को उन्हें आजीवन देश निकले (कालापानी) की सजा दी गयी और उन्हें अंदमान-निकोबार की सेल्युलर जेल में भेज दिया गया। 1946 में वहां से रिहा होने के बाद वह पहले श्री एम्.एन.राय की रेडिकल डेमोक्रटिक पार्टी से जुड़े और बाद में वह भारतीय राष्ट्रीय कांग्रेस में शामिल हो गए।

## स्वतंत्रता प्राप्ति के बाद
श्री लोकनाथ बल 1-मई, 1952 से लेकर 19-जुलाई, 1962 तक कलकत्ता कोर्पोरेशन के द्वितीय डिप्टी कमिश्नर के पद पर रहे और 20-जुलाई-1962 को इसके प्रथम डिप्टी कमिश्नर बन गए। इसी पद पर रहते हुए 4-सितम्बर-1964 को कलकत्ता में उनका देहावसान हो गया।

श्रेणी:भारतीय स्वतन्त्रता संग्राम
श्रेणी:भारतीय क्रांतिकारी
श्रेणी:शहीद
बुक्क राय द्वितीय

**बुक्क राय द्वीतीय** (1405–1406 CE) विजयनगर साम्राज्य का संगम वंशीय सम्राट था। हरिहार द्वितीय की मौत के बाद कुछ दिनों के लिये उसका पुत्र विरूपाक्ष राय सिंहासन पर बैठा किन्तु उसकी हत्या उसके आपने ही पूर्त द्वारा कर दी गयी। बुक्क राय द्वितीय विरूपाक्ष का भाई था और उसके बाद उसे सिंहासन प्राप्त हुआ किन्तु उसे भी दो वर्षों के शासन के बाद पदच्युत कर देव राय प्रथम ने गद्दी हथिया ली।

## सन्दर्भ

श्रेणी:संगम वंश
श्रेणी:कर्नाटक का इतिहास
श्रेणी:भारतीय शासक
श्रेणी:भारतीय हिन्दू
श्रेणी:विजयनगर साम्राज्य
श्रेणी:इस्लाम से हिन्दू परिवर्तित
श्रेणी:पूर्व भारतीय मुस्लिम
श्रेणी:हिन्दू शासक
श्रेणी:१५वीं सदी के भारतीय सम्राट